Ясколка палявая

Яско́лка палявая (Cerastium arvense) — кветкавая расліна сямейства , тыпавы від роду .

 Батанічнае апісанне 
Шматгадовая травяністая расліна вышынёй 6—40 см. Сцябло галінастае ад асновы. Парасткі бясплодныя, распасцёртыя, прыўзнятыя, укараняюцца. Лісце супраціўнае, даўжынёй 1—2 см і шырынёй 1,5—4 мм, простае, суцэльнае, з гладкім краем, апушанае кароткімі валаскамі, сядзячае, у пазухах разам з парасткамі. Кветкі белыя, у паўпарасоніках на верхавінках кветаносных сцяблоў. Пялёсткі кветак у 2 разы даўжэйшыя за чашалісцікі. Плод — каробачка.

 Распаўсюджанне і экалогія 
Расліна распаўсюджана на тэрыторыі Еўразіі, Паўночнай Амерыкі, Паўночнай Афрыкі (Марока), заносны від у Паўднёвай Амерыцы (Аргенціна, Чылі)Taxon: Cerastium arvense L. // Germplasm Resources Information Network (GRIN-Taxonomy).

Святлолюбівая расліна, ксерафіт, мезафіт, мезатроф. Расце на лугах, у т.л. горных і тундравых, на ўзлесках і палянах, у прыбярэжных і поймавых хмызняках, на камяністых россыпах, па берагах вадаёмаў, на пустках, аблогах, пашах, агародах, каля дарог. Цвіце ў маі—чэрвені.

Засмечвае пасевы.

 Літаратура 
  — С. 469.

 Спасылкі 

 Сорные растения. Cerastium arvense L. — Ясколка луговая. // Агроэкологический атлас России и сопредельных стран: экономически значимые растения, их болезни, вредители и сорные растения
 Растения Беларуси // Гербарий ЦБС НАН Беларуси MSKH 

Катэгорыя:Ясколка
Катэгорыя:Травы
Катэгорыя:Флора Еўразіі
Катэгорыя:Флора Паўночнай Амерыкі
Катэгорыя:Флора Паўночнай Афрыкі
Катэгорыя:Пустазелле
Катэгорыя:Расліны, апісаныя ў 1753 годзе